alexandrainst/scandi-wiki huggingface dataset:
Aabenraa

Aabenraa (einnig Åbenrå, (þýsku: Apenrade)) er borg í Danmörku við Åbenrå fjord á Suður-Jótlandi (Sønderjylland). Nafnið — Aabenraa, sem borið er fram Affenrå á staðbundinni málýsku — þýddi upprunalega „opin strönd“ (á dönsku, åben strand). 

Íbúar voru um 16.000 árið 2018.

Borgir í Danmörku
Argobba

Argobba (አአአ, í latnesku stafrófii: Argobba) er semískt tungumál sem er talað í Eþíópíu norðvestur Addis-Ababa, höfuðborg Eþíópíu. Hún er mjög svípuð Amharísku. Eins og amharíska, argobba er líka notast við stafróf sem nefnist Ge'ez stafróf. Það eru 4 mállýskur af argobbu, þau eru harar (sem er útdautt), Aliyu Amba, Showa Robit, og Shonke. Mikið fólk sem talar argobbu talar meira amharísku, þess vegna argobba er næstum útdautt.

Tenglar 
 Ethnolouge Álitsgerðin (á ensku)

Semísk tungumál
Armenska

Armenska er indóevrópskt tungumál sem talað er í Armeníu og í Nagornó-Karabak. Armenska hefur eigið ritmál og eigið stafróf og er áhugavert í augum málfræðinga vegna sérstakrar hljóðfræðilegrar þróunar. Armenska er talin sérstök grein innan indóevrópskra tungumála. Málið á langa bókmenntahefð og er elsti textinn á armensku biblíuþýðing frá fimmtu öld. Nafnorð hafa ekkert málfræðilegt kyn en aftur á móti 7 föll. 40 % orðaforðans er írönsk tökuorð.

Tenglar 
 Ethnolouge Álitsgerðin (á ensku)
 Armeniapedia

Armenska
Eschweiler

Eschweiler er bær í vesturhluta Þýskalands, u.þ.b. 50 km vestan við Köln og 15 km austan hollensku landamæranna. Árið 2007 bjuggu þar 56.000 manns.

Í Eschweiler eru allmargir kastalar og tilbúið stöðuvatn sem heitir Blausteinsee. Þar var forðum stundaður námugröftur (steinkol, sink, brúnkol).

Samgöngur 
Járnbrautarstöðvar: Eschweiler Hbf (aðaljárnbrautarstöð), Eschweiler-Aue, Eschweiler-West, Eschweiler-Talbahnhof, Eschweiler-Nothberg og Eschweiler-Weisweiler.

Eschweiler-West, Eschweiler-Ost og Weisweiler (bílabraut A 4 (E 40)).

Borgir í Þýskalandi
.dm

.dm er þjóðarlén Dóminíku.

Tenglar 
 Whois upplýsingar hjá IANA

dm

sv:Toppdomän#D
.mq

.mq er þjóðarlén Martinique.

Tenglar
 Whois upplýsingar hjá IANA

mq

sv:Toppdomän#M
.ht

.ht er þjóðarlén Haítí.

Tenglar 
 Whois upplýsingar hjá IANA

ht

sv:Toppdomän#H
Arpitanska

Arpitanska (Arpitan) er rómanskt tungumál sem er talað á Ítalíu, Frakklandi og Sviss. Hún er opinbert tungumál í héraði á Ítalíu sem heitir Ágústudalur og í Apúlíu.

Tenglar 
 Ethnolouge Álitsgerðin (á ensku)

Rómönsk tungumál
Tungumál í Frakklandi
Tungumál í Sviss
Tungumál á Ítalíu
Arvaníska

Arvaníska (Arbërisht) er tungumál sem talað er í Grikklandi, en það er nær útdautt. Málið svipar mjög til albönsku.

Nokkrar setningar og orð

Tenglar 
 Ethnolouge Álitsgerðin (á ensku)

Albönsk tungumál
Harry Potter og fanginn frá Azkaban

Harry Potter og fanginn frá Azkaban er þriðja bókin um galdrastrákinn Harry Potter eftir J.K. Rowling. Bókin kom upprunalega út á ensku árið 1999 og heitir á frummálinu Harry Potter and the Prisoner of Azkaban. Bókaútgáfan Bjartur gaf bókina út á Íslandi á íslensku árið 2000.

Samnefnd kvikmynd sem gerð var eftir bókinni var frumsýnd árið 2004. Daniel Radcliffe, Rupert Grint og Emma Watson fóru með aðalhlutverkin.

Harry Potter snýr aftur til Hogwarts en núna er morðingin Sirius Black á eftir honum. Black átti að hafa svikið foreldra Harrys og Harry langar að hefna sín. Þegar Harry loks hittir Black finnur hann út að Black sveik foreldra hans ekki heldur Peter, fyrverandi vinur Blacks. Peter nær að flýja svo Black hefur enga sönnun fyrir því að hann var ekki morðingi.

 3
Stefán Logi Magnússon

Stefán Logi Magnússon (5. september 1980) er íslenskur markvöður og er aðalmarkvörður Selfoss.  Stefán spilaði upp yngstu flokka Víkings en fór síðar til Fram. Hann gekk til liðs við unglingalið Bayern Munchen í júlí árið 1997 og varð góður vinur Owen Hargreaves. Tveimur árum seinna fór hann til Öster í sænsku 2. deildinni, og tveimur árum eftir það hélt hann til Farum í Danmörku. Snemma árs 2003 fór Stefán til Bradford í ensku fyrstu deildinni. Þaðan fór hann til Víkinga, Þróttara, KS/Leifturs og loks KR. Hann sat á bekknum í fyrstu leikjum sínum hjá KR en fékk tækifæri í leik liðsins gegn Fram þar sem hann stóð sig vel og varði m.a. vítaspyrnu. Síðan þá átti hann fast sæti í byrjunarliði KR-inga, og varð Bikarmeistari með þeim 2008.
Árið 2009 fór hann á lánasamningi til Lilleström, og sló í gegn í fyrsta leiknum sínum með þeim

Íslenskir knattspyrnumenn
Jeppe Aakjær

Jeppe Aakjær (f. 10. september 1866, d. 22. apríl 1930) var danskt ljóðskáld og skáldsagnahöfundur. Aakjær fylgdi þjóðernisstefnunni. Helsta viðfangsefni hans var Jótland. Hann var einnig þekktur fyrir að lýsa í ljóðum sínum áhyggjum af fátækt og lenti tvítugur í fangelsi fyrir sósíalískar skoðanir sínar.

Frá 1907 til dauðadags bjó hann á sínum eigin bóndabæ í Jenle þar sem hann fékk mikinn frið til að yrkja ljóð og skrifa skáldsögur sínar. Hann var einn af Limafjarðarskáldunum ásamt til dæmis Johannes V. Jensen, Jakob Knudsen og Johan Skjoldborg.

Danskir skáldsagnahöfundar
Dönsk skáld
Sigþór Júlíusson

Sigþór Júlíusson (27. apríl 1975) er fyrrverandi knattspyrnumaður sem lék í stöðu varnarmanns. Sigþór lék upp yngri flokka Völsungs. Hann hefur leikið með KA, KR og Val, en hann varð Íslandsmeistari með KR árin 1999, 2000, 2002 og 2003. Sigþór fór síðar til Vals en snéri aftur til KR 31. júlí 2006. Hann var lengi meiddur á tímabilinu 2007, en snéri til baka undir lok þess. Sigþór hætti knattspyrnuiðkun eftir tímabilið 2007.

Tilvísanir 

Knattspyrnufélag Reykjavíkur
Íslenskir knattspyrnumenn
Michael Martin

Michael L. Martin (f. 3. febrúar 1932; d. 27. mai 2015) var bandarískur heimspekingur og prófessor emeritus við Boston-háskóla.

Martin hefur einkum fengist við trúarheimspeki en einnig vísindaheimspeki og réttarheimspeki. Martin hefur gefið út nokkrar bækur þar sem hann ver trúleysi og færir mótrök gegn guðssönnunum.

Martin er náttúruhyggjumaður en ekki gallharður efnishyggjumaður; hann trúir á tilvist óhlutbundinna fyrirbæra svo sem stærfræðilegra og siðferðilegra fyrirbæra.

Útgefin rit 
 Probability, Confirmation and Simplicity (New York: Odyssey Press, 1966) ásamt M. Foster.
 Concepts of Science Education: A Philosophical Analysis (Chicago: Scott-Foresman, 1972).
 Social Science and Philosophical Analysis: Essays on The Philosophy of The Social Sciences (Washington, D.C.: University Press of America, 1978).
 The Legal Philosophy of H.L.A. Hart: A Critical Appraisal (Philadelphia: Temple University Press, 1987).
 Atheism: A Philosophical Justification (Philadelphia: Temple University Press, 1989, republished 1992).
 The Case Against Christianity (Philadelphia: Temple University Press, 1991).
 Readings in the Philosophy of Social Science (Cambridge: The MIT Press, 1994) ásamt L. McIntyre.
 The Big Domino in The Sky and Other Atheistic Tales (Buffalo: Prometheus Books, 1996).
 Legal Realism: American and Scandinavian (New York: Peter Lang, 1997).
 Atheism, Morality, and Meaning (Amherst, NY: Prometheus, 2002).
 The Impossibility of God (Amherst, NY: Prometheus, 2003) ásamt R. Monnier.

Tilvísanir 

Martin, Michael
Martin, Michael
Martin, Michael
Martin, Michael
Martin, Michael
Guðmundur J. Guðmundsson

Guðmundur Jóhann Guðmundsson (f. í Reykjavík 22. janúar 1927, d. 12. júní 1997), oft nefndur Guðmundur Jaki eða Gvendur Jaki, var íslenskur stjórnmálamaður og verkalýðsleiðtogi. Hann var þingmaður Alþýðubandalagsins á árunum 1979-87.

Guðmundur stundaði nám við gagnfræðiskóla á árunum 1941-44. Hann sótti ekki frekar nám en vann sem verkamaður og lögreglumaður á Siglufirði 1946-50. Hann réðist til starfa hjá Verkamannafélaginu Dagsbrún árið 1953. Hann starfaði í miðstjórn Sósíalistaflokksins árin 1954-67 sem og Alþýðubandalagsins árin 1956-87.

Tengill
 Æviágrip á heimasíðu Alþingis

Íslenskir stjórnmálamenn
Fyrrum Alþingismenn
Þingmenn Alþýðubandalagsins
Íslenskir verkalýðsleiðtogar
ABC-ríkin

ABC-ríkin er hugtak sem stundum eru notað um þrjú auðugustu ríki Suður-Ameríku; Argentínu, Brasilíu og Chile. Hugtakið má rekja til upphafs 20. aldar.

Suður-Ameríka
Peter Abrahams

Peter Henry Abrahams (f. 3. mars 1919; d. 18. janúar 2017) var suður-afrískur skáldsagnahöfundur. Hann helsta umfangsefni var kynþáttahatur.

Suður-afrískir rithöfundar
Ångström

Ångström (oft skrifað Aangstroem) er lengdareining notuð í frumeindaeðlisfræði og efnafræði, skammstöfuð með Å eða A . Er nefnd í höfuðið á sænskum eðlisfræðingi, Anders Jonas Ångström (1814 - 1874), en er ekki SI-mælieining. Þvermál algengustu frumeinda er af stærðargráðunni 1 Å. Eitt ångström jafngildir 0,1 nanómetra, þ.e. 1 Å = 10-10 m.

Mælieiningar
Fermí

Fermí (ítölsku: Fermi) er fjarlægðaeining notuð í kjarneðlisfræði, skammstöfuð með fm. Er nefnd í höfuðið á Enrico Fermi, en er ekki SI-mælieining. Þvermál kjarneinda er um 1 fm. Eitt fermí jafngildir einum femtómetra, þ.e. 1 fm = 10-15 m.

Kjarneðlisfræði
Mælieiningar
Rigning

Rigning eða regn er úrkoma, sem fellur til jarðar sem vatnsdropar, stærri en 0,5 mm. Rigning fellur úr regnþykkni eða grábliku, en einnig úr flákaskýjum séu þau undir grábliku sem rignir úr. 

Helregn er kölluð rigning menguð helryki, sem er geislavirkt, banvænt ryk eins og til dæmis eftir kjarnorkusprengingar.

Sjá einnig 

 Súld

Úrkoma
Súld

Súld eða úði er úrkoma, sem fellur til jarðar sem tiltölulega smáir vatnsdropar (þ.e. minni en 0,5 mm) og fellur úr þokuskýjum. (Sjá einnig rigning.)

Samheiti 

Súld á sér mörg samheiti á íslensku. Þar má t.d. nefna: fylja, hraunasubbi, hraunsubb, léttingsúði, myrja, regnhjúfur,  regnsalli, regnsubba, regnýra, regnýringur, sallarigning, skúraslæða, sori, suddarigning, suddi, súldra, syrja, úðahjúfringur, úðaregn, úðarigning, úr, úrvæta, ysja, ysjurigning, ýra, ýringur. 
	

Úrkoma
Asímál

Asímál (Asi) er malay-pólýnesískt tungumál sem er talað í Filippseyjum.

Tenglar 
 Ethnolouge Álitsgerðin (á ensku)

Malay-pólýnesísk tungumál
Askúnska

Askúnska (اشکن) er indóíranskt tungumál sem er talað í Pechdalnum, héruð sem liggur í Afganistan. Hún er talað af 1.200 manns.

Tenglar 

 Ethnolouge Álitsgerðin (á ensku)

Indóírönsk tungumál
Tungumál í Afganistan
Kai Nielsen

Kai Nielsen (fæddur 15. mai 1926; d. 7. april 2021) var kanadískur heimspekingur og prófessor emeritus við háskólann í Calgary. Hann kennir um þessar mundir heimspeki við  Concordia-háskólann í Montreal í Kanada. Nielsen kenndi áður við New York-háskóla (NYU).

Nielsen fæst einkum við heimspeki heimspekinnar, siðfræði, félagslega heimspeki og stjórnspeki. Hann hefur einnig skrifað um trúarheimspeki, en hann er yfirlýstur trúleysingi. Hann er einnig þekktur fyrir að verja nytjastefnu gegn gagnrýni Bernards Williams.

Nielsen lauk B.A.-gráðu frá Norður-Karólínuháskóla í Chapel Hill og doktorsgráðu frá Duke-háskóla. Hann hefur samið 32 bækur og á fimmta hundrað greina. Hann var einn stofnenda Canadian Journal of Philosophy.

Bækur  
 Wittgensteinian Fideism?, 2006. ISBN 0-334-04005-1 
 Atheism and Philosophy, 2005. ISBN 1-59102-298-3 
 Globalization and Justice, 2002. ISBN 1-59102-054-9 
 Naturalism and Religion, 2001. ISBN 1-57392-853-4
 Exploitation, 2001. ISBN 0-391-04000-6 
 Why be Moral?, 1997. ISBN 0-87975-519-9 
 Naturalism Without Foundations, 1996. ISBN 1-57392-076-2 
 Philosophy Atheism, 1996. ISBN 0-87975-289-0 
 On transforming philosophy: A metaphilosophical inquiry. 1995, ISBN 0-8133-0666-3 
 God And The Grounding Of Morality. 1991, ISBN 0-7766-0328-0
 After the Demise of the Tradition: Rorty, critical theory, and the fate of philosophy, 1991. ISBN 0-8133-8044-8 
 Ethics Without God, 1990. ISBN 0-87975-552-0
 God, Skepticism and modernity, 1989. ISBN 0-7766-0241-1 
 Marxism and the Moral Point of View: Morality, Ideology, and Historical Materialism, 1989. ISBN 0-8133-0653-1 
 Equality & Liberty: A Defense of Radical Egalitarianism, 1986. ISBN 0-8476-7516-5
 Philosophy & Atheism : In Defense of Atheism, 1985. ISBN 0-87975-289-0  
 An Introduction to the Philosophy of Religion, 1983. ISBN 0-312-43310-7 
 Marx and Morality, 1981. ISBN 0-919491-01-4 
 Scepticism, 1973. ISBN 0-333-10263-0 
 Reason and Practice; A Modern Introduction to Philosophy, 1971. ISBN 0-06-044836-9 
 Contemporary Critiques of Religion, 1971. ISBN 0-333-06963-3  

Nielsen, Kai
Nielsen, Kai
Nielsen, Kai
Nielsen, Kai
.ls

.ls er þjóðarlén Lesótó.

Tenglar
 Whois upplýsingar hjá IANA

ls

sv:Toppdomän#L
.zw

.zw er þjóðarlén Simbabve.

Tenglar 
 Whois upplýsingar hjá IANA

zw

sv:Toppdomän#Z
Sýrustig

Sýrustig (hugtakið pH-gildi er notað þegar tala er tilgreind) er í efnafræði mælikvarði fyrir hversu súr vökvi er. Sýrustig er skilgreint sem logrinn af umhverfu styrks vetnisjóna í lausninni. 

Gildi frá 0 til 7 tákna súra lausn, þ.e. sýru (því súrari sem gildið er lægra), gildið 7 táknar hlutlausa lausn, og gildi frá 7 og upp í 14 táknar basíska lausn (því basískari sem gildið er hærra).

Mælingar sýrustigs 

Mæla má sýrustigið með því að:
 bæta sýrustigsvísinum við upplausnina á meðan fylgst er með. Litur vísisins getur til kynna sýrustigið.
 nota sýrumæli 
 nota sýrustigspappír sem breytir um lit eftir því hve súr upplausnin er

Þar sem sýrustigsskalinn er á lograskala byrjar hann ekki á núlli.

Heimildir

Tenglar 
 

Efnafræði
Efnafræðihugtök
2. deild karla í knattspyrnu

2. deild karla í knattspyrnu er þriðja hæsta deildin í íslenskri knattspyrnu. Deildin var stofnuð árið 1966 undir nafninu 3. deild og hélt því nafni til 1997 þegar nafninu var breytt í núverandi nafn.

Núverandi lið (2018)

Meistarasaga 
 1966 
 1967 
 1968 
 1969 
 1970 
 1971 
 1972 
 1973  ÍBÍ
 1974 
 1975 
 1976 
 1977 
 1978 
 1979 
 1980 
 1981 
 1982 
 1983 
 1984 
 1985 
 1986 
 1987 
 1988 
 1989 
 1990 
 1991 
 1992 
 1993 
 1994 
 1995 
 1996 Dalvík
 1997 
 1998 
 1999 
 2000 
 2001 
 2002 
 2003 
 2004 
 2005 
 2006 
 2007 
 2008 
 2009 
 2010 
 2011 /Hvöt
 2012 
 2013 
 2014 
 2015 
 2016 
 2017 
 2018 
 2019  Leiknir F.
 2020 Kórdrengir
 2021

Tölfræði

Sigursælustu lið deildarinnar 

Íslenskar knattspyrnudeildir
Íþróttafélagið Þór Akureyri

Íþróttafélagið Þór er íþróttafélag sem er starfrækt á Akureyri. Það var stofnað árið 1915 en árið 1928 rann það saman við Knattspyrnufélag Akureyrar og mynduðu Íþróttabandalag Akureyrar (ÍBA). Því samstarfi var slitið árið 1974 og urðu félögin aftur að Þór og KA. Innan félagsins eru stundaðar margar íþróttagreinar, meðal annars fótbolti, körfubolti, keila og tae-kwon-do. Handboltadeild félagsins sameinaðist KA árið 2006 undir merkjum Akureyri Handboltafélag.

Saga 
Íþróttafélagið Þór var stofnað 6. júní 1915, og er elsta starfandi íþróttafélag á Akureyri. Stofnandi félagsins var Friðrik Einarsson og var einnig fyrsti formaður þess. Friðrik var tæplega 15 ára gamall þegar hann stofnaði félagið, ásamt nokkrum öðrum 12-15 ára drengjum á Oddeyri. Í fyrstu hét félagið Íþróttafélag Oddeyringa, Þór. Drengirnir hófu æfingar strax við stofnun, undir stjórn Friðriks sem var óumdeildur leiðtogi hópsins.

Samkvæmt fyrstu lögum Þórs, sem samþykkt voru á stofnfundinum 6. júní 1915, gátu aðeins þeir orðið félagar sem voru á aldrinum 10-15 ára. "Undantekning verður veitt ef það er samþykkt á fundi" segir í lögunum. Aðeins drengir voru í félaginu framan af en fyrstu stúlkurnar gengu í Þór 14. janúar 1934, fimm talsins. Heimildir herma að innganga þeirra hafi mætt nokkurri andstöðu.

Árið 1951, þann 5. júli, létust 2 félagsmenn Þórs á leið til keppnisferðar til Isafjarðar 

Athygli vekur að í þessum fyrstu lögum er skýrt tekið fram að þeir sem gangi í félagið megi hvorki neyta áfengis né tóbaks og þeir sem brjóta af sér þrisvar, svo upp komist, eru burtrækir úr félaginu. Þá er kveðið á um það að þeir, sem hylma yfir með félaga sem brýtur af sér, séu jafnsekir.

Knattspyrna

Meistaraflokkur kvenna
Sjá nánari umfjöllun á greininni Þór/KA
Þór Akureyri og Knattspyrnufélag Akureyrar hafa haft samstarf um sameiginlegt lið meistaraflokks kvenna undir merkjum Þór/KA síðan 1999. KS kom inn í samstarfið 2001 og hét liðið Þór/KA/KS þangað til KS gekk úr því eftir 2005 tímabilið.

Meistaraflokkur karla

Leikmenn
Meistaraflokkur karla leikur í Inkasso deildinni sumarið 2019.

Þór
Þór
Ungmennafélagið Víkingur

Ungmennafélagið Víkingur er íþróttafélag sem er staðsett í Ólafsvík og var stofnað 7.október 1928. Liðið spilar heimaleiki sína á Ólafsvíkurvelli. Knattspyrnulið félagsins tryggði sér í fyrsta sinn þátttökurétt í efstu deild karla 2013.

Titlar 
 B. deildarmeistari 2015
 C. deildarmeistari 1974, 2010
 D. deildarmeistari 2003

Núverandi leikmenn
(Síðast uppfært 25. maí 2016)

(Captain)
on-loan from Breiðablik UBK
on-loan from Stjarnan

 

 

Íslensk íþróttafélög
Atvinnubótavinna

Atvinnubótavinna er ein þeirra aðferða sem ríkisstjórnir nota til að slá á áhrif atvinnuleysis. 

Í stað þess að fá þá atvinnuleysisbætur sinna einstaklingar vinnu fyrir svipaða upphæð við opinberar framkvæmdir, til dæmis vegavinnu.

Atvinna
Atvinnubótavinna
Reynir Sandgerði

Reynir Sandgerði er íþróttafélag í Sandgerði. Innan félagsins er hægt að stunda ýmsar íþróttir m.a. sund, körfubolta og knattspyrnu. Knattspyrnulið félagsins er fyrsta liðið til að vinna sér beint inn þátttökurétt í 1. deild með því að ná 3. sæti í 2. deild.

Íþróttafélög frá Suðurnesjum
Íslensk knattspyrnufélög
Íslensk sundfélög
Íslensk körfuknattleiksfélög
Ungmennafélag Njarðvíkur

Ungmennafélag Njarðvíkur er íþróttafélag í Njarðvík. Félagið er best þekkt fyrir körfuknattleiksdeild sína en karlalið félagsins hefur unnið Íslandsmeistaratitilinn 17 sinnum og kvennaliðið einu sinni. Félagið heldur einnig úti deildum í knattspyrnu, sundi, lyftingum, júdó og þríþraut.

Körfuknattleiksdeild
Fyrir nánari upplýsingar um körfuknattleiksdeild Njarðvíkur sjá greinina Körfuknattleiksdeild Njarðvíkur

Knattspyrnudeild
Fyrir nánari upplýsingar um knattspyrnudeild Njarðvíkur sjá greinina Knattspyrnudeild Njarðvíkur

Ytri tenglar 
Opinber heimasíða

Íþróttafélög úr Njarðvík
Íþróttafélagið Leiknir

Íþróttafélagið Leiknir, Reykjavík var stofnað 17. maí 1973 í vinnuskúr sem staðsettur var við Iðufell. Besti árangur liðsins er 8.sæti í A-deild 2021 og undanúrslit í bikarkeppni KSÍ 2017. Þekktasti leikmaður Leiknis frá upphafi er Hannes Þór Halldórsson, fulltrúi félagsins á EM 2016 og HM 2018. 

Félagið er staðsett í Efra-Breiðholti í Reykjavík og hefur nú til umráða félagsheimili sem það tók í gagnið 2010.

Íslandsmeistaratitlar 
 6.flokkur karla A-lið 1994
 2.flokkur karla innanhúss 2005
 4.flokkur kvenna B-lið 1993
 2.deild karla 2005
 1.deild karla 2014

Árangur í Íslandsmóti

Tímabil = Ár; Deild = A-efsta, D-neðsta; # = Sæti; L = Leikir; S = Sigrar; J = Jafntefli; T = Töp;
+ = Skoruð mörk; - = Mörk fengin á sig; +/- = Markatala; Stig = Heildarstigafjöldi; * = Tímabili ólokið

Þjálfarar 

 Jesper Tollefsen stýrði liðinu síðustu 8 leikina (4 sigrar, 2 jafntefli og 2 tap)
 Zoran Miljkovic stýrði liðinu síðustu 12 leikina (5 sigrar, 1 jafntefli og 6 tap)

Núverandi leikmenn
Markmenn:
 Ásgeir Þór Magnússon 
 Viktor Freyr Sigurðsson
 Brynjar Örn Sigurðsson
Varnarmenn:
 Ósvald Jarl Traustason
 Bjarki Aðalsteinsson
 Dagur Austmann
 Alfreð Hjaltalín
 Jamal Klængur Jónsson
 Patryk Hryniewcki
 Robert Vattnes Mbah Nto
Miðjumenn:
 Vuk Oskar Dimitrijevic
 Daníel Finns Matthíasson
 Ernir "Vélin" Bjarnason
 Brynjar Hlöðversson
 Gyrður Hrafn Guðbrandsson
 Árni Elvar Árnason
 Birkir Bjarnason
 Sævin Alexander Símonarson
 Ragnar Páll Sigurðsson
 Daði Bærings Halldórsson
Framherjar:
 Sólon Breki Leifsson Welding
 Sævar Atli Magnússon
 Viktor Marel Kjærnested
 Magnús Andri Ólafsson
 Máni Austmann

Tengill 
 leiknir.com

Íþróttabandalag Reykjavíkur
Leiknir

Breiðholt
Kópavogsþing

Þingstaður var í Kópavogi og 1574 var gefið út konungsbréf sem mælti um að Alþingi yrði flutt af Þingvöllum í Kópavog. Það kom þó aldrei til framkvæmda. Kópavogur hafði það sér einna helst til framdráttar að vera miðja vegu milli Reykjavíkur og Bessastaða þar sem embættismenn konungs dvöldu.

Elsta ritaða heimild um þinghald í Kópavogi er dómur dagsettur 1. júní 1523 þegar Týli Pétursson, fyrrum hirðstjóri, var dæmdur fyrir aðför að þáverandi hirðstjóra Hannesi Eggertssyni. 1753 var þingið flutt til Reykjavíkur.

Þekktasti atburður í sögu Kópavogsþings er án efa Kópavogsfundurinn. 28. júlí árið 1662 gengu íslenskir forystumenn til fundar við Henrik Bjelke höfuðsmann að þingstaðnum í Kópavogi. Þar var gengið frá erfðahyllingu Friðriks 3. Danakonungs og einveldisskuldbindingu Íslendinga, tilskipunin hafði komið of seint til að hægt hefði verið að vinna eiðana á Alþingi og voru forsvarsmennirnir 107 því boðaðir í Kópavog.

Heimildir
Guðrún Sveinbjarnardóttir, Rannsókn á Kópavogsþingstað, Kópavogskaupstaður 1986

Tilvísanir 

Kópavogur
Alþingi
Knattspyrnufélag Akureyrar

Fyrir nánari upplýsingar um knattspyrnudeild KA sjá greinina Knattspyrnudeild KA

Knattspyrnufélag Akureyrar (K.A.) er íþróttafélag á Akureyri. Hjá KA er boðið upp á að stunda fjórar íþróttagreinar: blak, handbolta, júdó og knattspyrnu. Knattspyrnulið KA lék lengi vel í efstu deild karla í knattspyrnu og varð Íslandsmeistari í knattspyrnu árið 1989, en Íslandsmeistartitilinn hefur aldrei farið lengra frá höfuðborgarsvæðinu en þá. K.A. er stundum kallað „Akureyrarstoltið“.

Saga K.A. 
Knattspyrnufélag Akureyrar var stofnað 8. janúar 1928 á heimili hjónanna Margrétar og Axels Schiöth bakara, að Hafnarstræti 23, með það að leiðarljósi að efla íþróttaiðkun á Akureyri. Að stofnun félagsins komu: Alfred Lillendahl, Arngrímur Árnason, Eðvarð Sigurgeirsson, Einar Björnsson, Georg Pálsson, Gunnar H. Kristjánsson, Helgi Schiöth, Jón Sigurgeirsson, Jónas G. Jónsson, Karl L. Benediktsson, Kristján Kristjánsson og Tómas Steingrímsson.

Íþróttamenn K.A.
Árlega er kosið um íþróttamann ársins hjá félaginu. Kjörinu er lýst á afmæli félagsins sem er þann 8. janúar. Vernharður Þorleifsson júdókappi hefur unnið titilinn oftast eða sjö sinnum. Íþróttamenn sem hlotið hafa þann heiður eru:

*Ekki var kosið árin 1951-1967 og 1972-1987.

Knattspyrna

Meistaraflokkur karla
Sjá nánari umfjöllun á greininni Knattspyrnudeild KA
Meistaraflokkur karla leikur í Úrvalsdeild karla sumarið 2017.

Meistaraflokkur kvenna
Sjá nánari umfjöllun á greininni Þór/KA
Þór Akureyri og KA hafa haft samstarf um sameiginlegt lið meistaraflokks kvenna undir merkjum Þór/KA síðan 1999. KS kom inn í samstarfið 2001 og hét liðið Þór/KA/KS þangað til KS gekk úr því eftir 2005 tímabilið.

Tengill
 Heimasíða Knattspyrnufélags Akureyrar

 
Akureyri
Akureyri
Akureyri
Akureyri
Ungmennafélag Grindavíkur

Ungmennafélag Grindavíkur er íþróttafélag í Grindavík, stofnað árið 1935. Knattspyrnulið beggja kynja leika í efstu deild, Pepsi deildinni. Karlalið körfuboltans hefur þrisvar hampað Íslandsmeistaratitlinum og kvennaliðið einu sinni.

Leikmenn meistaraflokks karla í knattspyrnu 
(Síðast uppfært 30. maí, 2018)

Markmenn
1  Maciej Majewski
12  Kristijan Jajalo

Varnarmenn
3  Edu Cruz
9  Matthías Örn Friðriksson
15  Nemanja Latinovic
18  Jón Ingason
23  Brynjar Ásgeir Guðmundsson
24  Björn Berg Bryde
26  Sigurjón Rúnarsson

Miðjumenn
4  Rodrigo Gomes Mateo
5  Aron Jóhannsson
6  Sam Hewson
8  Gunnar Þorsteinsson
25  Simon Kollerup Smidt
21  Marinó Axel Helgason
22  René Joensen

Sóknarmenn
7  Willam Daniels
10  Alexander Veigar Þórarinsson
11  Juanma Ortiz Jimenez
13  Jóhann Helgi Hannesson
17  Jose Enrique Seoane Vergara	
20  Dagur Ingi HAMMER

Íþróttafélög úr Grindavík
Íslensk knattspyrnufélög
Íslensk körfuknattleiksfélög
Stofnað 1935